Možnosti kombinácie liekov Erdomed a Codein.
Dobrý deň môžu sa kombinovať lieky erdomed 300mg a codein 30mg?
Dobrý deň,
ďakujeme za Vašu otázku.
Liek Erdomed patrí medzi expektoranciá a podporuje vykašliavanie skvapaľneného hlienu. Kombináciou s Codeinom, ktorý tlmí suchý dríždivý kašel, vzniká riziko nahromadenia hlienov a následny vznik bronchospazmu v dôsledku tlmenia reflexu kašla. V prípade dusivého kašľa je možné podať liek Codein na noc, avšak pre minimalizáciu uvedeného rizika je potrebné zachovať odstup od Erdomedu aspoň 4 hodiny.
Prajem Vám skoré uzdravenie.
S pozdravom
PharmDr. Patrícia Čečková